Mo ga latela kakaretšo ya thušo ya dikarolo tše bohlokwa kudu tša Theo ya Maemo a Molao wa Khiro wa 1997, bjalo ka ge o fetošitšwe.
Metheo ya go šoma ya theo yeo e lego ka gare ga Molao ke karolo ya kontraka ya thwalo ya badiredi yeo e akaretšwago ke Molao.
Kgaolo ye ga e šomele bašomedi ba ka godimo ba taolo, bašomedi bao ba sepelago mafelo ka mafelo ba rekiša mme ba šoma diiri tše di ka tlase go 24 ka kgwedi.
b diiri tše 9 ka letšatši le ge ele lefe ge mošomedi a šoma matšatši a mahlano go ba ka tlase mo bekeng; goba c diiri tše 8 ka letšatši le ge ele lefe ge mošomedi a šoma mo go feta matšatši a mahlano mo bekeng.
i iri tše tharo ka morago ga nako ka letšatši, goba ii iri tše lesome ka morago ga nako ka beke.
Kwano ga se e swanele go kgopela goba go dumelela modiredi go šoma diiri tša go feta tše 12 ka letšatši ka tšatši lefe goba lefe.
Kwano ya batho kamoka e ka no oketša nako ya phetedi go ba diiri tše lesomehlano ka beke go fihla ka dikgwedi tše pedi lebakeng lefe goba lefe la dikgwedi tše 12.
Go šoma ka morago ga nako go swanetše go lefše makga a 1.5 ka ga tefo ya tlwaelo ya mošomedi a ka dumela go amogela nako ye e lefšago ya go se šome.
Mošomedi a ka dumela ka go ngwala go šoma go fihlela diiri tše 12 ka letšatši ntle le go amogela tefo ya ka morago ga nako.
b go feta diiri tše lesome ka morago ga nako bekeng le ge ele efe; goba c go feta matšatši a mahlano bekeng le ge ele efe.
Kwano ya kopanelo e ka dumelela diiri tša mošomo go lekanyetšwa go feta nako ya go fihla go kgwedi tše nne.
a tekanyetšo ya diiri tše 45 tša tlwaelo mo bekeng go feta nako ye e dumelwetšwego.
b tekanyetšo ya diiri tše hlano go feta nako mo bekeng ka godimo nako ye go kwanwego ka yona.
Mošomedi o swanetše go ba le sebaka sa dijo sa metsotso ye 60 ka morago ga diiri tše hlano tša mošomo.
a fokotša sebaka sa dijo go ya go metsotso ye 30.
b go lesa sebaka sa dijo go badiredi bao ba dirago diiri tše ka tlase go tše tsheletšego ka letšatši.
Mošomedi o swanetše go ba le nako ya go ikhutša ka letšatši sa nako ya diiri tše 12 ka go latelelana le maikhutšo a beke a nako ya diiri tše 36 ka go latelelana, tšeo, ntle le ge mohlomongwe go dumelelwane, di swanetše go akaretša Sontaga.
Mošomedi yo a šomago ka sewelo ka Sontaga o swanetše go amogela tefo gabedi.
Mošomedi yo a šomago ka tlwaelo ka Sontaga o swanetše go lefša makga a 1.5 go ya ka tefo ya tlwaelo.
Tefo ya matšatši a go ikhutša go lefela go šoma ka Sontaga e ka dumelelwa.
Bašomedi bao ba šomago bošego magareng ga 18:00 le 06:00 ba swanetše go bušetšwa ka tefo ya go okeletšwa moputso goba ya go fokoletšwa diiri tša mošomo gomme ba fiwe senamelwa.
a ka ga bothata bjo bo lego gona ka tša bophelo le tšhireletšo; le b ka tokelo ya go bona hlahlobo ya tša bongaka.
Bašomedi ba swanetše go lefša mogolo wa bona wa tlwaelo godimo ga maikhutšo a mangwe le a mangwe a setšhaba ao a welago letšatšing la go šoma.
Go šoma ka letšatši la maikhutšo a setšhaba go ya ka tumellano gomme go lefša ka go lekana gabedi.
3 Letšatši la maikhutšo a setšhaba le ka no fetolanywa le tšatši le lengwe go ya ka kwano.
Kgaolo ka ga lifi ga e šomele mošomedi yo a šomelago mothwadi ka tlase ga diiri tše 24 ka kgwedi, le go lifi yeo e filwego go feta lifi yeo e swanetšego tlase ga kgaolo ye.
Bašomedi ba swanetše ke lifi ya ngwaga ya matšatši a 21 ka go latelana, goba ka tumelelano, letšatši le tee matšatšing a 17 ao a šomilwego, goba iri e tee godimo ga diiri tše 17 tšeo di šomilwego.
Lifi e swanetše e se fiwe morago ga dikgwedi tše di tšheletšego morago ga nako ya lifi ya ngwaga.
Mothwadi a se ke a lefa mošomedi bakeng la go mofa lifi ntle le ge a mo rodiša modiro.
Mošomedi o swanetše ke beke tše tšheletšego tša go lefša ga lifi ya bolwetši ka nako ya dikgwedi tše 36 tšeo di šomilwego.
Mo nakong ya dikgwedi tše tšheletšego tša pele mošomedi o swanetše ke go ba le letšatši la lifi ya bolwetši ye e lefšago godimo ga matšatši a mangwe le a mangwe a 26 ao a šomilwego.
Mothwadi a ka kgopela lengwalo la ngaka pele a ka lefa mošomedi yo a ka bago a lofile matšaši a go feta bobedi ka tatelelano goba yo a atišago go se be gona modirong.
Mošomedi yo a imilego o swanetšwe ke dikgwedi tše nne tše latelanago tša setswetsi.
Mošomedi yo a imilego goba mošomedi yo a hlokometšego ngwana wa gagwe ga a dumelelwa go dira mošomo wo o ka bago kotsi go yena goba ngwana wa gagwe.
Bašomedi ba go šoma ka nako tšohle ba swanetšwe ke matšatši a mararo a go lefša ga lifi ya boikarabelo bja lapa ka ngwaga, ka kgopelo, ge mošomedi a filwe ngwana, goba a lwala, goba ka lebaka la go hlokafalelwa ke mogatšagwe goba molekane, goba motswadi wa mošomedi, motswadi yo a mo godišitšego, koko goba rakgolo wa gagwe, ngwana, ngwana yo a mo hlokometšego, setlogolo goba ngwanabo.
Mothwadi a ka kgopela sešupo seo se kgotsofatšago.
Kgaolo ye ga e šomele mošomedi yo a šomelago mothwadi ka tlase ga diiri tše 24 ka kgwedi.
p lenaneo la mangwalo a mangwe ao a ka go ba karolo ya kwano, ao a bontšhago felo fa lengwalo le lengwe le le lengwe le ka hwetšwago.
Ditlhalošišo di swanetše go boeletšwa ge mekgwa ya khiro e fetoga.
Taodišo ya ditokelo tša mošomedi e swanetše e bonagatšwe mo lefelong la modiro ka leleme la semmušo leo le šomišwago lefelong la modiro.
d letšatši la tswalo ge eba ale ka tlase ga mengwaga ye 18; le e tsebišo ye ngwe fela yeo e ka hlokegago.
palo ya diiri tšeo di šomilwego ka Sontaga goba ka letšatši la setšhaba la go ikhutša ka nako yeo; le iv ge kwano godimo ga palomoka ya nako ya mošomo e feditšwe, palo ka moka ya diiri tša tlwaelo le tša ka morago ga nako di šomilwego ka nako ya palomoka.
Tšhelete e ka no ntšhwa ka mabaka a tshenyo goba tahlegelo yeo e bakilwego ke modiredi fela morago ga ge go dirilwe kwano le morago ga ge mothwadi a latetše tshepetšo ya nnete.
Bathwadi ba swanetše go lefa ditšhelete tšeo di gogwago le dithušo tša mothwadi go letlotlo la maswanedi lebakeng la matšatši a šupa.
Meputso e balwa go ya ka palo ya diiri tšeo di šomilwego ka tlwaelo.
Tefo ya kgwedi goba moputso ke nne le tee-tharong (41/3) ya moputso wa beke.
a pele go beke tše 13; goba b ge a thapilwe ka nako ye kopano, nakong yeo.
Bathwadi le badiredi ba swanetše go bala šetulo yeo e gatišitšwego ka gare ga Kuranta ya Mmušo go phetha gore na khatekori ya difomo tša ditefo ke karolo ya moputso wa modiredi ka mabaka a dipalo tšeo di dirilwego go ya ka Molao wo.
Kgaolo ye ga e ame mošomedi yo a šomelago mothwadi diiri tše di ka tlase go 24 ka kgwedi.
c beke tše nne, ge modiredi a hirilwe ngwaga o tee goba go feta, goba e le mošomedi wa polase goba mošomedi wa lapa yo a bego a hirilwe go feta dikgwedi tše tshelela.
Kwano ya kopanelo e ka no khutsofatša lebaka la tsebišo la dibeke tše dine go ba lebaka la go se be ka fase ga dibeke tše pedi.
Tsebišo e swanetše e fiwe ka go ngwala ntle le ge e fiwa ke mošomedi yo a sa rutegago.
Tsebišo ka ga phetšišo ya mošomo ke mothwadi go ya ka molao ga e thibele mošomedi go hlohla go loka goba semolao ga go tlošwa go ya ka Molao wa Leloko wa Mošomo wa1997 goba molao wo mongwe.
Mošomedi, yo a tlogedišitšwego bakeng la ditlhoko tša tshepedišo ya modiro goba yoo kontraka ya gagwe ya thwalo e fedišitšwego go ya ka karolo 38 ya Molao wa Botšhoni,1936 o swanetšwe ke tefo ya tholomodiro ya beke godimo ga ngwaga wo mongwe le wo mongwe wo a o šomilego.
Ge a rola modiro, mošomedi o swanetše ke goba le lengwalo la modiro.
Ke tlolomolao go hira ngwana yo ka tlase ga mengwaga ye 15.
Bana ba ka tlase ga mengwaga ye 18 ba se hirwe go šoma go feta ka mengwaga ya bona, goba seo se ka ba beago kotsing.
Go šomiša mongwe ka kgapeletšo ke tlolomolao.
e go fokotša tshwanelo ya lifi ya bolwetši go ya ka tumelelo Dikarolo 22 - 24; le f thibelo ya khiro ya bana le go šomisa bangwe ka kgapeletšo Karolo 48.
Kwano ya mohlakanelwa le kwano ya motho ka bonoši e ka ba lebakeng la goba ya tlogela mabaka a theo a khiro go ya go tumelelo ya Molao goba sephetho sa karolwana (Karolo 49).
Tona ya tša Modiro e ka tšea sephetho go fapana goba go tlogela lebaka la theo la khiro. Se se ka dirwa le ka kgopelo ya mothwadi goba mokgahlo wa bathwadi (Karolo 50).
Sephetho sa karolwana se ka se fiwe ntle le ge mokgahlo wa tša kgwebo wo o emetšego bašomedi o dumeletše phapano goba obile le gona go ka dira dikemelo go Tona. Lengwalo la sephetho le swanetše go bonagatšwa ke mothwadi mafelong a mošomo gomme le hwetšwe ke bašomedi (Karolo 50).
Sephetho sa karolwana se ka dirwa go bopa mabaka a theo ya bašomedi mo karolong le sekgoba.
Bahlahlobi ba tša tiro ba swanetše go eletša bašomedi le bathwadi ka ga ditokelo le dikgapeletšo go ya ka melao ya khiro. Ba sepetša ditlhahlobo, ba nyakišiša dipelaelo gomme ba ka botšiša batho le go hlahloba, go ngwala le go tloša direkoto le mangwalo a mangwe a a ka hlokegago (Karolo 64 - 66).
Mohlahlobi a ka fa mothwadi yo a sa dirego go ya ka dinyakwa tša Molao, taelo ya boineelo. Mothwadi a ka ganetšana le taelo go Molaodi-Kakaretšo wa Mešomo, yo a tlo rego morago ga go amogela dikemedi, a ka go tsebagatša, lokiša goba a beela taelo ka thoko. Phetho ye e ka ipelaetšwa go Kantoro ya tša Mešomo (Karolo 68 -73).
Bašomedi ba se kgethollwe ge ba diragatša ditokelo tša bona go ya ka Molao wo (Karolo 78 - 81).
f o fiwa dithulusi goba didirišwa tša go šoma g o direla goba o fa tirelo go motho yo tee fela.
Ge ye nngwe ya dintlha tše e le gona, motho o gononelwa gore ke modiredi go fihla ge mothwadi a efa bohlatse bja gore ga go bjalo.
f thibela goba go palediša mohlahlobi wa tša modiro goba motho ofe goba ofe yo a dirago modiro go ya ka Molao wo Karolo 92.